
Riigihanke  “põhitraktor-suusarajamasin ja lumetootmise süsteem” 

menetluse lõpetamine 
1. Asjaolud ja menetluse käik
Narva Linnavolikogu 02.11.2006.a. otsusega nr 182 kuulatati välja riigihanke „põhitraktor-suusarajamasin ja lumetootmise süsteem“ avatud pakkumismenetlus (hanke viitenumber 031879).  Nimetatud riigihanke pakkumise kutse dokumentides on ette nähtud ostjale võimalus tagasi lükata need pakkumised, mis ei vasta pakkumise kutses dokumentides esitatud tingimustele. Nimetatud riigihanke pakkumise kutse dokumentides on samuti ette nähtud ostjale võimalus tagasi lükata pakkumised, kui need ületavad põhitraktori-suusarajamasina ja lumetootmise süsteemi liisinguks ettenähtud rahalised vahendid. Konkursikomisjon kontrollis kõik (2) laekunud pakkumised ja tuvastas, et ühe ettevõtte poolt esitatud pakkumine ei vasta pakkumise kutse dokumentides esitatud tingimustele ja ületab ostja rahalisi võimalusi ning teise ettevõtte poolt esitatud pakkumine ei vasta pakkumise kutse dokumentides esitatud tingimustele. Kontrollimise tulemused fikseeriti konkursikomisjoni poolt 18.12.2006.a. protokollis nr 2. Konkursikomisjon otsustas lükata antud riigihanke menetluse kõik pakkumised tagasi. Narva Linnavolikogu 02.11.2006 a. otsusega nr 182 määrati antud riigihanke ostjaks Narva Spordikool „Energia“. Narva Spordikool „Energia“ esitas oma 20.12.2006.a. kirjaga kõikidele pakkujatele konkursikomisjoni 18.12.2006.a. protokoll nr 2, millega on kõik pakkumised tagasi lükatud. 

2. Õiguslikud alused
Riigihangete seaduse § 43 lõike 4 punkti 2 kohaselt, ostja lükkab pakkumise tagasi, kui pakkumine ei vasta pakkumise kutse dokumentides esitatud tingimustele. Riigihangete seaduse § 44 lõike 1 kohaselt, ostja võib tagasi lükata kõik pakkumised enne hankelepingu sõlmimist, kui pakkumise kutse dokumentides on selline võimalus ja alus selleks ette nähtud.  Kohaliku omavalitsuse korralduse seaduse § 30 lõike 1 punkti 2 kohaselt, lahendab ja korraldab linnavalitsus kohaliku elu küsimusi, mis volikogu määruste või otsustega või valla- ja linna põhimäärusega on pandud täitmiseks valitsusele. Kuna riigihanke „põhitraktor-suusarajamasin ja lumetootmise süsteem“ menetluse kõik pakkumised on lükatud tagasi, siis riigihanke menetlus tuleb lõpetada.
3.Otsus

Lõpetada riigihanke “põhitraktor-suusarajamasin ja lumetootmise süsteem” (riigihanke viitenumber 031879) menetlus.

4. Korralduse vaidlustamine 
Halduskohtumenetluse seadustiku § 9 lõike 1 kohaselt võib korraldust vaidlustada Tartu Halduskohtu Jõhvi kohtumajas 30 päeva jooksul arvates Narva Linnavalitsuse poolt korralduse teatavakstegemise päevast. 

5. Rakendussätted
Käesolev korraldus jõustub seadusega sätestatud korras.

